Τζον Κόνολι

Βιογραφία

Ο Κόνολι αποφοίτησε με πτυχίο στην αγγλική φιλολογία από το Πανεπιστήμιο Τρίνιτυ του Δουβλίνου και με μεταπτυχιακό στην δημοσιογραφία από το Dublin City University. Προτού γίνει μυθιστοριογράφος, εργάστηκε ως δημοσιογράφος, μπάρμαν, σερβιτόρος και υπάλληλος στο κατάστημα Harrods στο Λονδίνο. Μετά από πέντε χρόνια ως δημοσιογράφος για την εφημερίδα The Irish Times, ξεκίνησε στον ελεύθερο χρόνο του να γράφει το πρώτο του μυθιστόρημα με τίτλο Every Dead Thing. (Συνεχίζει να συνεισφέρει με άρθρα στην ίδια εφημερίδα, πιο συχνά με συνεντεύξεις άλλων καταξιωμένων συγγραφέων.)
Το Every Dead Thing εισήγαγε τους αναγνώστες στον ήρωα Τσάρλι Πάρκερ, έναν πρώην αστυνομικό που αναζητά τον δολοφόνο της συζύγου και της κόρης του. Το μυθιστόρημα ήταν υποψήφιο για βραβείο Bram Stoker Καλύτερου Πρωτοεμφανιζόμενου Συγγραφέα και κέρδισε το βραβείο Shamus (2000) στην κατηγορία Best First Private Eye Novel. (Ο Κόνολι είναι ο πρώτος συγγραφέας εκτός ΗΠΑ που έχει κερδίσει αυτό το βραβείο.)
Από τότε ο Κόνολι έχει γράψει αρκετά βιβλία στην σειρά Τσάρλι Πάρκερ και ένα θρίλερ χωρίς τον Πάρκερ αλλά και μια ανθολογία με ιστορίες φαντασμάτων και ένα μυθιστόρημα με θέμα το ταξίδι ενός νεαρού αγοριού στην Αγγλία του Β' Παγκοσμίου Πολέμου. Οι κινηματογραφικές και τηλεοπτικές προσαρμογές των έργων του είναι σε εξέλιξη ; η πρώτη ταινία που βγήκε στις αίθουσες βασίστηκε εν μέρει στην μικρή ιστορία "Η Νέα Κόρη" ("The New Daughter"), με πρωταγωνιστές τον Κέβιν Κόστνερ και την Ivana Baquero.
Ο Κόνολι πραγματοποιεί περιοδείες για να προωθήσει τα βιβλία του. Το 2007 εμφανίστηκε σε βιβλιοπωλεία στην Ιρλανδία, το Ηνωμένο Βασίλειο, τις Ηνωμένες Πολιτείες, την Νέα Ζηλανδία, την Αυστραλία, το Χονγκ Κονγκ και την Ταιβάν για να προωθήσει το μυθιστόρημα The Unquiet.
Το έβδομο βιβλίο της σειράς Τσάρλι Πάρκερ, με τίτλο The Reapers, κυκλοφόρησε το 2008. Διαφέρει από τα προηγούμενα βιβλία στο ότι η ιστορία αφηγείται από την πλευρά των στενών φίλων και συναδέλφων του Πάρκερ, Louis and Angel. Ο Louis και ο Angel είναι ένα παράξενο ζευγάρι καθώς τα λογοπαίγνια και το χιούμορ τους προκαλούν γέλιο. Ο Louis είναι ένας αινιγματικός, ψηλός μαύρος άνδρας ο οποίος ήταν ένας πληρωμένος δολοφόνος αλλά τώρα μοιάζει να είναι λίγο πριν την σύνταξη ; ο Angel είναι ένας μικρόσωμος Λατίνος και πρώην διαρρήκτης. Εμφανίζονται κατά διαστήματα σε όλα τα βιβλία της σειράς Τσάρλι Πάρκερ ως οι μοναδικοί στενοί φίλοι του και αποκαλύπτονται όταν ο Πάρκερ χρειάζεται βοήθεια και προστασία από τους εχθρούς του.
Το ένατο μυθιστόρημα της σειράς Πάρκερ, με τίτλο The Whisperers, κυκλοφόρησε το 2010 ; το δέκατο, με τίτλο The Burning Soul, το 2011. Το The Wrath of Angels, το ενδέκατο της σειράς Τσάρλι Πάρκερ, κυκλοφόρησε από τις εκδόσεις Hodder & Stoughton στο Ηνωμένο Βασίλειο τον Αύγουστο του 2012 και από τις εκδόσεις Atria/Emily Bestler Books στις ΗΠΑ την 1η Ιανουαρίου 2013. Το The Wolf in Winter κυκλοφόρησε το 2014 και αποτέλεσε μια εναλλαγή από την αφήγηση σε πρώτο πρόσωπο των βιβλίων Τσάρλι Πάρκερ σε μια αφήγηση σε τρίτο πρόσωπο, μια αλλαγή που συνεχίζει στα βιβλία A Song of Shadows (2015) και A Time of Torment (2016).
Το 2009 σηματοδότησε την κυκλοφορία του πρώτου μυθιστορήματος του Κόνολι για εφήβους, με τον τίτλο The Gates. Μια συνέχειά του κυκλοφόρησε το 2011 με τον τίτλο Hell's Bells στο Ηνωμένο Βασίλειο και με τον τίτλο The Infernals στις Ηνωμένες Πολιτείες. Το τρίτο βιβλίο της σειράς Σάμιουελ Τζόνσον με τίτλο The Creeps κυκλοφόρησε το 2013. Ο Κόνολι συνεργάστηκε με την σύντροφό του και δημοσιογράφο Jennifer Ridyard στο μυθιστόρημα The Chronicles of the Invaders, μια τριλογία φαντασίας για εφήβους : Conquest (2013), Empire (2015) και Dominion (2016).
Ο Κόνολι συνεργάστηκε με τον Ιρλανδό συγγραφέα Declan Burke στην επιμέλεια του Books to Die For: The World's Greatest Mystery Writers on the World's Greatest Mystery Novels, μια ανθολογία μη-φαντασίας που κυκλοφόρησε τον Αύγουστο του 2012 από τις εκδόσεις Hodder & Stoughton και τον Οκτώβριο του 2013 από τις εκδόσεις Atria/Emily Bestler Books. Το Books to Die For ήταν υποψήφιο για βραβείο Edgar από την Εταιρεία Συγγραφέων Μυστηρίου της Αμερικής, κέρδισε το βραβείο Agatha στην κατηγορία του Καλύτερου Βιβλίου Μη-Φαντασίας και κέρδισε το βραβείο Anthony στην κατηγορία Best Critical Nonfiction Work.

Θέματα

Ο Κόνολι κατέχει σημαντική θέση στην αμερικανική λογοτεχνία crime fiction επειδή την θεωρούσε τον καλύτερο τρόπο με τον οποίο θα μπορούσε να εξερευνήσει τα θέματα της συμπόνιας, της ηθικής, της επανόρθωσης και της σωτηρίας. Επηρεάστηκε από τους βετεράνους συγγραφείς Ross Macdonald, James Lee Burke και Ed McBain και δέχεται συχνά επαίνους για το γράψιμό του.